laion/Wikipedia-Exotic huggingface dataset:
კახაბერ შარტავა

კახაბერ (კახა) შარტავა (დ. 2 ნოემბერი, 1967, თბილისი) — ქართველი პოლიტიკოსი, ეროვნული ფორუმის ლიდერი. დაამთავრა თბილისის სახელმწიფო უნივერსიტეტის კიბერნეტიკისა და გამოყენებითი მათემატიკის ფაკულტეტი. 1993-94 წლებში მუშაობდა საგარეო ეკონომიკურ ურთიერთობათა სახელმწიფო კომიტეტში მთავარ სპეციალისტად. 1994-1996 წლებში იყო რუსეთის ფედერაციის საგარეო საქმეთა სამინისტროს დიპლომატიური აკადემიის ფილოსოფიისა და პოლიტოლოგიის კათედრის მსმენელი (საერთაშორისო ურთიერთობების სპეციალობა). 1996-2000 წლებში იყო რუსეთის ფედერაციაში საქართველოს საელჩოს კონფლიქტურ სიტუაციათა განყოფილების თანამშრომელი. არის მეორე რანგის დიპლომატი. 2002 წელს გახდა საზოგადოებრივი მოძრაობა „ფესვების“ თანათავმჯდომარე. 2006 წლიდან არის პოლიტიკური გააერთიანება „ეროვნული ფორუმის“ დამფუძნებელი და თავმჯდომარე; პარტიის პოლიტსაბჭოს წევრი. ფლობს ინგლისურ, რუსულ და ესპანურ ენებს. ჰყავს მეუღლე და 5 შვილი. იყო საბრძოლო ხელოვნებათა კლუბ „ჯიქის“ მთავარი ინსტრუქტორი და ვიცე-პრეზიდენტი. კახაბერ შარტავა[მკვდარი ბმული]
Another Christmas Song

„Another Christmas Song“ (ინგლ. კიდევ ერთი საშობაო სიმღერა) — ბრიტანული პროგრესული როკ-ჯგუფ ჯეთრო ტალის სიმღერა. იგი გამოიცა 1991 წელს, ალბომის Rock Island სინგლის სახით. 12" გამოცემაში აგრეთვე წარმოდგენილია ჯგუფის საკონცერტო ჩანაწერები. ↑ https://www.discogs.com/Jethro-Tull-Another-Christmas-Song/release/3149461
Kissing Willie

„Kissing Willie“ (ინგლ. უილის კოცნა) — ბრიტანული პროგრესული როკ-ჯგუფ ჯეთრო ტალის სიმღერა. იგი გამოიცა 1989 წელს, როგორც სინგლი მომავალი ალბომიდან „Rock Island“. პრომო სინგლში აგრეთვე შეტანილია b-მხარე „Heavy Water“. Kissing Willie - 3:32 Heavy Water - 4:12 ↑ https://www.discogs.com/Jethro-Tull-Kissing-Willie-Heavy-Water/release/5506334
სტეფანე IX (X)

სტეფანე IX (X) (ლათ. Stephanus PP. IX (X); ერისკაცობაში ფრიდრიხ ლოთარინგიელი; დ. დაახ. 1010/1020 — გ. 29 მარტი, 1058) — გერმანელი რომის პაპი 1057–1058 წლებში. წარმოშობით გერმანელი. ლოთარინგიის გრაფი და ტოსკანის მარკგრაფი. გარკვეული პერიოდი ცხოვრობდა კონსტანტინოპოლში. პაპის ტახტი ეკავა 8 თვის განმავლობაში. გერმანელი პაპების სია ↑ ორმაგი ნუმერაცია დამტკიცებულია ვატიკანის მეორე საეკლესიო კრების მიერ, პაპ სტეფანე II-ის პაპების სიიდან ამოგდების შედეგად.
ორეგონის ხელშეკრულება

ორეგონის ხელშეკრულება – დაიდო 1846 წლის 15 ივნისს, ქალაქ ვაშინგტონში, აშშ-სა და დიდი ბრიტანეთის და ირლანდიის სამეფოს შორის. ხელშეკრულების საფუძველზე დადგინდა საზღვრები ამ ორ სახელმწიფოს შორის. საზღვარი იწყებოდა როკის მთებიდან და სრულდებოდა ხუან დე ლუკას სრუტემდე. დღეისთვის აქ გადის აშშ-კანადის ოფიციალური საზღვარი.
2D (Gorillaz)

სტიუარტ პოტი , უფრო ცნობილი, როგორც 2D ან 2-D (დ. 23 მაისი, 1978) — ანიმაციურ ჯგუფ Gorillaz-ის გამოგონილი წევრი. ის არის ვოკალისტი და ასევე უკრავს კლავიშებზე. 2D, ისევე, როგორც Gorillaz-ის ყველა წევრი, შექმნეს დეიმონ ოლბარნმა და ჯეიმი ჰიულეტმა. მის ვოკალს ასრულებს დეიმონ ოლბარნი, ხოლო მისი ხმა ინტერვიუებში ეკუთვნის ნელსონ დე ფრეიტასს. ↑ Damon Albarn Contribution Tracks. Vblurpage.com. დაარქივებულია ორიგინალიდან — 2014-07-22. ციტირების თარიღი: 2014-08-19.
ნუდლი (Gorillaz)

ნუდლი (ინგლ. Noodle; დ. 31 ოქტომბერი, 1990, ოსაკა, იაპონია) — ვირტუალურ ჯგუფ Gorillaz-ის გამოგონილი წევრი. ის უკრავს გიტარაზე, ასევე ასრულებს მთავარ და დამხმარე ვოკალს. ნუდლი, ისევე, როგორც Gorillaz-ის სხვა წევრები, შექმნეს დეიმონ ოლბარნმა და ჯეიმი ჰიულეტმა. პერსონაჟს სხვადასხვა დროს ახმოვანებდნენ ჰარუკა კუროდა, მომღერალი მიჰო ჰატორი (ჯგუფიდან Cibo Matto, და Talking Heads-ის ბასისტი ტინა უეიმუთი. ↑ Phares, Heather. (2011) Artists – Biography – Gorillaz. Allmusic. დაარქივებულია ორიგინალიდან — 18 ნოემბერი 2014. ციტირების თარიღი: 6 September 2014. ↑ Bananaz. HanWay Films (2008) ↑ 3.0 3.1 Charts of Darkness. Dazed Film & TV (2001) ↑ Berman, Stuart. (11 January 2007) Miho Hatori: Ecdysis Album Review. Pitchfork. ↑ Wilks, Jon (11 February 2014). „Cibo Matto's Yuka and Miho share the secrets to their 'second marriage'“. The Japan Times. ↑ Aquilante, Dan (2 April 2006). „Idiot's Guide To The Gorillaz - The Grammy-Winning Cartoon Brit-Rockers“. New York Post.
რასელ ჰობსი

რასელ ჰობსი (დ. 3 ივნისი, 1975) — ვირტუალურ ჯგუფ Gorillaz-ის გამოგონილი წევრი. ის უკრავს დასარტყმელ საკრავებზე. რასელი, ისევე, როგორც Gorillaz-ის სხვა წევრები, შექმნეს დეიმონ ოლბარნმა და ჯეიმი ჰიულეტმა. მას ახმოვანებს რემი კაბაკა. ↑ Bananaz. HanWay Films (2008)
მერდოკ ნიკელსი

მერდოკ ფაუსტ ნიკელსი (დ. 6 ივნისი, 1966) — გამოგონილი მუსიკოსი, ვირტუალურ ჯგუფ Gorillaz-ის წევრი. ის უკრავს ბას გიტარაზე და არის ჯგუფის თვითაღიარებული ლიდერი. მერდოკი, ისევე, როგორც Gorillaz-ის სხვა წევრები, შექმნეს დეიმონ ოლბარნმა და ჯეიმი ჰიულეტმა. ↑ Bananaz. HanWay Films (2008) ↑ Charts of Darkness. Dazed Film & TV (2001) ↑ Bainbridge, Luke. (18 April 2009) Drawn to be wild. ციტირების თარიღი: 2 October 2016. ↑ Phares, Heather. (2011) Artists – Biography – Gorillaz. Allmusic. დაარქივებულია ორიგინალიდან — 18 ნოემბერი 2014. ციტირების თარიღი: 6 September 2014.
ზაქათალა

ზაქათალა (აზერ. Zaqatala) – ქალაქი და ზაქათალის რაიონის ადმინისტრაციული ცენტრი. ქალაქში მდებარეობს საერთაშორისო აეროპორტი ფარზივანი. ქალაქში არის ჰეიდარ ალიევის სახელობის პარკი, ძველი ციხის ნანგრევები, ქართული ეკლესია, რომელიც არ ფუნქციონირებს. ქალაქში ასევე ახალი მეჩეთია აშენებული. მდებარეობა აზერბაიჯანის ჩრდილო–დასავლეთში, მდებარეობს ევლახი-შაქი-თბილისის გზატკეცილზე, მდინარე თალაჩაის ნაპირებზე. სიტყვა „ზაქათალას“ წარმოშობის რამდენიმე ვერსია არსებობს. ერთ-ერთი ვერსიით, „ზაქათალა“ არის სიტყვა „საქათალას“ შეცვლილი ფორმა (საკის ვაკის სახელიდან ამოღებული). VII საუკუნეში საკთა ტომები გადავიდნენ წინა აზიაში და გადაწყვიტეს დასახლდნენ ალბანეთის ტერიტორიაზე მდინარე მტკვრის მარჯვენა სანაპიროდან კავკასიონის მთების მთისწინამდე. ზაქათალას რაიონი უძველესი კავკასიური ალბანეთის ერთ-ერთი შემადგენელი ნაწილი იყო, რომელიც დასავლეთით მდებარეობდა. თავდაპირველად თანამედროვე ზაქათალის ტერიტორია იყო კავკასიის ალბანეთის პროვინცია. ამის შემდეგ, რეგიონი იყო ქართული კულტურული და პოლიტიკური გავლენის ქვეშ. შუა საუკუნეების ეპოქაში ცნობილი გახდა, როგორც „საინგილო“ და მას ძირითადად აკონტროლებდა საქართველოსა და შირვანის სამეფოები. შუა საუკუნეებში შვიდი ქართული სკოლა მოქმედებდა რეგიონში. ამ სკოლებში ძირითადად ასწავლიდნენ თეოლოგიას, ფილოსოფიას, ორთოგრაფიას, ეკლესიის ისტორიასა და საქართველოს ისტორიას. ამ სკოლებმა ითამაშეს კულტურული და საგანმანათლებლო როლი, როგორც თვითონ რეგიონში, ასევე სამხრეთ კავკასიის ისტორიაში. 1830 წელს მხარე რუსეთს შეუერთდა, იმ დროიდან გაშენდა ქალაქი ზაქათალაც. თავდაპირველად აქ იყო მხოლოდ ციხე, სადაც რუსის ჯარი იდგა, შემდგომში გაჩნდა მოსახლეობაც. 1832-1840 წლებში შედიოდა ტფილისის გუბერნიაში. 1841-1844 წლებში შედიოდა საქართველო-იმერეთის გუბერნაიში. 1851 წლიდან მიენიჭა ქალაქის სტატუსი. 1844-1860 წლებში იყო ჭარ-ბელაქნის სამხედრო ოლქის ცენტრი. 1860-1917 წლებში ისევ ტფილისის გუბერნიაში იყო ზაქათალის ოკრუგის ცენტრი. იყო ამიერკავკასიის დემოკრატიული ფედერაციული რესპუბლიკის ნაწილი 1917 წელს, ხოლო 1918-1921 წლებში შედიოდა საქართველოს დემოკრატიული რესპუბლიკაში, იყო ავტონომიური ერთეულის ცენტრი. 1922 წლის მარტში 4 რაიონი და მათ შორის ზაქათალა აზერბაიჯანის სსრ-ს შეურთდა. ქალაქში მდებარეობს საკონსერვო, რძის ნაწარმის, აგურის და ასფალტის ქარხნები. ზაქათალა არის ტურიზმის მსხვილი ცენტრი აზერბაიჯანში. აქ არის მრავალი სასტუმრო, დასვენების სახლები. პაპუაშვილი თ., ქართული საბჭოთა ენციკლოპედია, ტ. 4, თბ., 1979. — გვ. 488. პაპუაშვილი თ., „ჭარ-ბელაქანი“, თბილისი, 1972 პაპუაშვილი თ., „ჰერეთის ისტორიის საკითხები“, თბილისი, 1970 ბერძენიშვილი ნ. აღმოსავლეთ კახეთის წარსულიდან // საქართველოს ისტორიის საკითხები, წ. 3 თბილისი, 1966 ↑ АДМИНИСТРАТИВНО-ТЕРРИТОРИАЛЬНОЕ ДЕЛЕНИЕ. დაარქივებულია ორიგინალიდან — 2012-03-22. ციტირების თარიღი: 2019-03-29. ↑ Кавказский календарь на 1886 год. стр. 142 ↑ ЗАКАТАЛЬСКИЙ  УЕЗД  (1926 г.) ↑ ЗАКАТАЛЬСКИЙ  РАЙОН  (1939 г.) ↑ ЗАКАТАЛЬСКИЙ  РАЙОН  (1959 г.) ↑ ЗАКАТАЛЬСКИЙ  РАЙОН  (1970 г.) ↑ ЗАКАТАЛЬСКИЙ  РАЙОН  (1979 г.) ↑ [VI/AJ/37575.TXT|Country: AZERBAIJAN] ↑ დაარქივებული ასლი. დაარქივებულია ორიგინალიდან — 2021-01-20. ციტირების თარიღი: 2019-03-29.
ბუენოს-აირესის ტბა

ბუენოს-აირესის ტბა (ესპ. Lago Buenos Aires) ან ხენერალ-კარერა (ესპ. Lago General Carrera) — მყინვარული წარმოშობის ტბა პატაგონიის ანდებში, ჩილესა და არგენტინის საზღვარზე (სამხრეთ ამერიკა). ზღვის დონიდან 215 მეტრზე. ფართობი 2 400 კმ². დასავლეთ ფიორდული სანაპირო კვეთს ანდების ჩრდილოეთ კალთებს, განიერი აღმოსავლეთ სანაპირო პლატოზე მდებარეობს და მორენებითაა შემოსაზღვრული. ტბის წყალი მდინარე ბეიკერით წყნარ ოკეანეში, ხოლო მდინარე რიო-დესეადოთი ატლანტის ოკეანეში ჩაედინება. არგენტინის ტბების სია მსოფლიოს უდიდესი ტბების სია ქართული საბჭოთა ენციკლოპედია, ტ. 2, თბ., 1977. — გვ. 553-554.
შენგელი ფიცხელაური

შენგელი ფიცხელაური (დ. 2 აგვისტო, 1946, ახშანი, ახლანდ. ახმეტის მუნიციპალიტეტი) – ქართველი ძიუდოისტი, სამბისტი და თავისუფალი სტილით მოჭიდავე, გენერალ-მაიორი, ღირსების ორდენის კავალერი. საქართველოს ძიუდოს ეროვნული ფედერაციის ვიცე-პრეზიდენტი. შენგელი ფიცხელაური წლების განმავლობაში ძალოვან უწყებებში სხვადასხვა თანამდებობებს იკავებდა. 1976-1977 წლებში იყო ქალაქ თბილისის შს სამმართველოს ინსპექტორი; 1977-1980 წლებში თბილისის შს სამმართველოს საგამოძიებო განყოფილების გამომძიებელი, უფროსი გამომძიებელი, განსაკუთრებით მნიშვნელოვან საქმეთა გამომძიებელი. 1980-1983 წლებში თბილისის კრწანისის რაიონის შს განყოფილების საგამოძიებო ქვეგანყოფილების უფროსია, ხოლო 1983-1985 წლებში შსს ახმეტის რაიონის შს განყოფილების უფროსია. 1985-1991 წლებში თბილისის შს სამმართველოს საგამოძიებო განყოფილების უფროსია, მომდევნო ექვსი წელი საქართველოს იუსტიციის სამინისტროს ქ. თბილისის ისნის რაიონის სასამართლოს თავმჯდომარეა. 1997-2002 წლებში საქართველოს სახელმწიფო უშიშროების სამინისტროს საგამოძიებო სამსახურის უფროსი, ხოლო 2002-2004 წლებში საქართველოს სახელმწიფო უშიშროების სამინისტროს ადმინისტრაციის კონსულტანტთა ჯგუფის კონსულტანტი (დეპარტამენტის უფროსი). 2019 წლის 22 იანვრიდან შინაგან საქმეთა მინისტრის მრჩეველია, ხოლო ამავე წლის 7 მაისს სახელმწიფო უსაფრთხოების სამსახურის უფროსის მოადგილედ დანიშნეს. დაჯილდოებულია მედლით „საბრძოლო დამსახურებისათვის“ - 1999 წლის 27 მაისს და „ღირსების ორდენით“ – 2002 წელს შენგელი ფიცხელაური არის 1973 წლის მსოფლიოს ჩემპიონატის ბრინჯაოს მედლის მფლობელი. ევროპის ჩემპიონი (1973, 1975; გუნდური). პირად ჩათვლაში ევროპის ჩემპიონატის ვერცხლის მფლობელი 1971, 1973 და 1975 წლებში და III ადგილის მფლობელი 1974 წელს. სსრკ ჩემპიონი (1973, კიევი; 63 კგ), სსრკ ვიცე-ჩემპიონი (1974, რიგა; 63 კგ). სამბოში სსრკ ჩემპიონი (1970, დუშანბე) და სსრკ ჩემპიონატის ბრინჯაოს პრიზიორი (1968, ლიპეცკი). სსრკ სპორტის ოსტატი თავისუფალ ჭიდაობასა (1964) და სამბოში (1965), სსრკ საერთაშორისო კლასის სპორტის ოსტატი სამბოსა (1970) და ძიუდოში (1978). მხოლოდ ფიცხელაური... // „ლელო“, 5 თებერვალი, 1974, № 25 (5055), გვ. 1. შენგელი ფიცხელაური — საქართველოს ბიოგრაფიული ლექსიკონი შენგელი ფიცხელაური — ბიოგრაფიული ლექსიკონი შენგელი ფიცხელაური — ქართული სპორტი შენგელი ფიცხელაური — JudoInside.com ↑ სახელმწიფო უსაფრთხოების სამსახურის უფროსის მოადგილედ შენგელი ფიცხელაური დაინიშნა ↑ შენგელი ფიცხელაური სუს-ის უფროსის მოადგილედ დაინიშნა.
გრიგოლ V (პაპი)

გრიგოლ V (ლათ. Gregorius PP. V, ერისკაცობაში ბრუნო კარინტიელი გერმ. Brun(o) von Kärnten ; დ. 970 — გ. 18 თებერვალი 999) — გერმანელი რომის პაპი 996–999 წლებში. წარმოშობით გერმანელი, საქსონიელი. ოტო III-ის შვილთაშვილი. მისი წყალობით მოხვდა პაპის ტახტზე. გრიგოლი გახდა პაპ იოანე XV-ის შემცვლელი 26 წლის ასაკში. ენციკლოპედია „ბრიტანიკა“[მკვდარი ბმული] გერმანელი პაპების სია
კლემენტ II

კლემენტ II (ლათ. Clemens PP. II, ერისკაცობაში სუიტგერ შიდგერ-მორსლებენ-ჰორნბურგი; დ. 1005 — გ. 9 ოქტომბერი, 1047) — გერმანელი რომის პაპი 1046–1047 წლებში. წარმოშობით გერმანელი, საქსონელი. ბრემენის ეპისკოპოსი, რომელიც ტახტზე აიყვანა ჰაინრიხ III-მ რათა არეული პაპობა მოეწესრიგებინა, მაგრამ მოასწრო მხოლოდ ჰაინრიხის კურთხევა იმპერატორად, არცევიდან რვანახევარი თვის შემდეგ გარდაიცვალა. ენციკლოპედია „ბრიტანიკა“ გერმანელი პაპების სია
დამასუს II

დამასუს II (ლათ. Damasus PP. II, ერისკაცობაში პოპონე ფონ ბრიკსენი; დ. ? — გ. 9 აგვისტო, 1048) — გერმანელი რომის პაპი 1048 წლის 17 ივლისიდან 9 აგვისტომდე. წარმოშობით გერმანელი, ბავარიელი. ბრიკსენის ეპისკოპოსი. ტახტზე დაინიშნა ჰაინრიხ III-ის ბრძანებით. გარდაიცვალა მალარიისაგან. ენციკლოპედია „ბრიტანიკა“ გერმანელი პაპების სია
ვიქტორ II

ვიქტორ II (ლათ. Victor PP. II, ერისკაცობაში ჰებერტ დოლენშტეინ-ჰირშბერგი; დ. 1018 — გ. 27 ივლისი, 1057) — გერმანელი რომის პაპი 1055–1057 წლებში. წარმოშობით გერმანელი. ჰაინრიხ III-ის ნათესავი. ერთხანს იყო ბავარიის, ხოლო ჰენრიხის გარდაცვალების შემდეგ მთელი იმპერიის რეგენტი ჰაინრიხ IV-ის დროს. ითხოვა გარდაცვალების შემდეგ დაეკრძალათ გერმანიაში, მაგრამ მისი სხეული გაიტაცეს და დამარხეს რავენაში. გერმანელი პაპების სია
ვენის კონგრესი

ვენის კონგრესი — ევროპის სახელმწიფოთა წარმომადგენლების კონფერენცია რომელიც ჩატარდა ავსტრიის იმპერიის დედაქალაქ ვენაში 1814 წლის სექტემბრიდან – 1815 წლის ივნისის ჩათვლით. მისი მიზანი იყო საფრანგეთის რევოლუციისა და ნაპოლეონის ომების შედეგად წარმოქმნილი პრობლემების გაანალიზება და გადაწყვეტა. ნაპოლეონზე გამარჯვებულ ქვეყნებს: რუსეთს, დიდ ბრიტანეთს, პრუსიასა და ავსტრიას მიღწეული შედეგების ხელშეკრულებებში ასახვა და საერთაშორისო ურთიერთობების ახალ წესებზე შეთანხმება სურდათ. მათთვის ასევე მნიშვნელოვანი იყო საფრანგეთის რევოლუციის, როგორც მონარქიის დამხობის პრეცედენტის, შედეგების აღმოფხვრა. ამიტომაც აღადგინეს ბურბონთა დინასტია. მონაწილეთა საერთო მიზანს ევროპაში აბსოლუტიზმის გაძლიერება წარმოადგენდა. საერთო მიზნების გარდა მონაწილეებს ურთიერთსაწინააღმდეგო ინტერესებიც ჰქონდათ ამიტომაც შეხვედრები მიმდინარეობდა ფარული ინტრიგების ფონზე. კონგრესს ავსტრიელი დიპლომატი, გრაფი მეტერნიხი ხელმძღვანელობდა. საფრანგეთს ტალეირანი წარმოადგენდა. რუსულ დელეგაციაში იყო იმპერატორი ალექსანდრე I. კონფერეციაში ასევე მონაწილეობდნენ; ესპანეთი, პორტუგალია, შვედეთი. ასევე: დანია, შვეიცარია, რომის პაპის წარმომადგენელი და ბავარია. დასკვნით აქტს, ხელი მოეწერა 1815 წლის 9 ივნისს. მის დებულებებში შედის: რუსეთს გადაეცა ვარშავის საჰერცოგოს დიდი ნაწილი და 1809 წელს შვედეთისგან მიღებული ფინეთი დაიკანონა. პრუსიას გადაეცა საქსონიის ორი მეხუთედი, ვარშავავის საჰერცოგოს ნაწილი, დანციგი და რაინლანდ–ვესტფალია. შეიქმნა გერმანიის კავშირი (კონფედერაცია), რომელიც 39 სახელმწიფოსგან შედგებოდა. ავსტრიისა და პრუსიის მხოლოდ ნაწილი მოხვდა კონფედერაციის ტერიტორიაზე. ნიდერლანდები და სამხრეთ ნიდერლანდები (დაახლ. თანამედროვე ბელგია) გაერთიანდა ერთიან კონსტიტუციურ მონარქიაში. შვეიცარიას მიენიჭა ნეიტრალიტეტი. ავსტრიამ ბელგიის სანაცვლოდ მიიღო ლომბარდია და ვენეცია შვედეთმა შეიერთა ნორვეგია იმ პირობით, რომ ნორვეგიას მიენიჭებოდა ფართო ავტონომიის სტატუსი. ვატერლოოს ბრძოლა პარიზის სამშვიდობო ხელშეკრულება (1814) პარიზის მშვიდობის კონფერენცია ქართული საბჭოთა ენციკლოპედია, ტ. 4, თბ., 1979. — გვ. 363. Ferraro, Guglielmo. The Reconstruction of Europe; Talleyrand and the Congress of Vienna, 1814–1815 (1941) Gulick, E. V. "The final coalition and the Congress of Vienna, 1813-15" in C. W. Crawley, ed., The New Cambridge Modern History, vol 9, 1793-1830 (1965) pp 639–67. ვიკისაწყობში არის გვერდი თემაზე: ვენის კონგრესი Animated map Europe and nations, 1815–1914 Final Act of the Congress of Vienna Map of Europe in 1815 დაარქივებული 2021-04-18 საიტზე Wayback Machine.
ფილიპინების პრეზიდენტი

ფილიპინების პრეზიდენტი - ფილიპინების სახელმწიფოს მეთაური, მოსახლეობა ირჩევს 6 წლის ვადით. ფილიპინების ისტორიის ქრონოლოგია ფილიპინების პრეზიდენტები
ბომბორა (აეროდრომი)

ბომბორა — სამხედრო აეროდრომი გუდაუთის რაიონში. საფრენი ბილიკის სიგრძე 4 კმ-ია. შეუძლია მიიღოს ყველა ტიპის სამხედრო–სატრანსპორტო და საბრძოლო თვითმფრინავი. განთავსებულია უშუალოდ შავი ზღვის სანაპიროზე, რაც იძლევა საშუალებას აფრენა–დაფრენა განხორციელდეს თითქმის ზღვის დონეზე, ამით კი თვითმფრინავის შეუმჩნევადობა იზრდება.
მთელი რიცხვი

მთელი რიცხვები (ლათინურიდან integer, ანუ „ხელშეუხებელი“) — ნატურალური რიცხვები (1, 2, 3, …), მათი მოპირდაპირე (უარყოფითი) რიცხვები (−1, −2, −3, …) და 0. მთელი რიცხვების სიმრავლე ნამდვილი რიცხვების სიმრავლის ქვესიმრავლეა. მთელი რიცხვები ისეთი რიცხვებია, რომელთა ჩაწერა წილადებისა და ათწილადების გარეშეა შესაძლებელი. მაგალითად, 65, 7 და −756 მთელი რიცხვებია; 1,6 და 1½ კი არაა მთელი. მთელი რიცხვების სიმრავლე ხშირად მუქი Z-ით ან Z {\displaystyle \mathbb {Z} } -ით (უნიკოდში U+2124 ℤ) აღინიშნება. Z={… −2, −1, 0, 1, 2, …}. ასო Z გერმანულიდან Zahlen-იდან („რიცხვები“) მომდინარეობს. ნატურალური რიცხვების მსგავსად, მთელი რიცხვები უსარულო თვლად სიმრავლეს ქმნიან. ალგებრული რიცხვების თეორიაში მთელი რიცხვები რაციონალური რიცხვების ველში მოიაზრება და მათ რაციონალური მთელი რიცხვები ეწოდება, რათა ალგებრული მთელი რიცხვებისგან განვასხვაოთ. ↑ "Earliest Uses of Symbols of Number Theory"
მისტრალის კლასის სადესანტო ხომალდი

მისტრალი (ფრანგ. Mistral) — საფრანგეთის საზღვაო ფლოტის სადესანტო ხომალდი, ვერტმფრენმზიდი. გემს შეუძლია შეასრულოს ოთხი სხვადასხვა ფუნქცია: სახმელეთო ჯარების დესანტირება, ვერტმფრენების მიღება და ასევე შეიძლება მისი გამოყენება საკომანდო ხომალდად და მცურავ საავადმყოფოდ. შეიძლება ერთდროულად განთავსდეს 450 ჯარისკაცი და 16 ვერტმფრენი. მათთვის, აქვს უზარმაზარი ანგარი 1800 კვ² ფართობით. საფრანგეთის საზღვაო ფლოტს ორი ამ კლასის გემი, "Mistral" (დ. Mistral L9013) და "Tonnerre" (დ. Tonnerre L9014) ჰყავს. Щербаков В. Французский «ветер» доплыл до России // Оружие. — 2010. — № 2. — С. 52-63.
ჩრდილოეთი ტროპიკი

ჩრდილოეთი ტროპიკი, ან კირჩხიბის ტროპიკი — ერთ–ერთი ხუთ ძირითად პარალელს შორის, რომლებიც აღინიშნებიან დედამიწის რუკაზე. ამჟამად მდებარეობს 23 ° 26 '22 " ეკვატორის ჩრდილოეთით და განსაზღვრავს ყველაზე ჩრდილოეთ განედს, სადაც მზე შუადღისას შეიძლება იყოს ზენიტში. გრინვინჩის მერიდიანიდან აღმოსავლეთის მიმართულებით მოძრაობისას ჩრდილოეთი ტროპიკი კვეთს:
ევგენი I (პაპი)

ევგენი I (ლათ. Eugenius PP. I; დ. უცნობი — გ. 2 ივნისი, 657) — რომის პაპი 655–657 წლებში, წმინდანი. აირჩიეს წინამორბედი პაპის მარტინ I-ის სიცოცხლეში 654 წელს, მაგრამ აღიარეს მხოლოდ მისი გარდაცვალების შემდეგ. პაპად არჩევის შემდეგ აგრძელებდა ბრძოლას მონოფელიტებთან. გარდაიცვალა ბუნებრივი სიკვდილით. The Book of Saints, by the Ramsgate Benedictine Monks of St. Augustine's Abbey Saints.SQPN: ევგენი I Catholic Online: ევგენი I
ბენინიო აკინო

ბენინიო აკინო (დ. 8 თებერვალი, 1960, მანილა, ფილიპინები — გ. 24 ივნისი, 2021, კესონ-სიტი, ფილიპინები) — ფილიპინების პოლიტიკური მოღვაწე, ფილიპინების პრეზიდენტი 2010 წლის 30 ივნისიდან 2016 წლის 30 ივნისამდე. ქვეყნის პირველი ქალი პრეზიდენტის კორასონ აკინოს შვილი. ფილიპინების პრეზიდენტი Official profile Footage of Oath-taking at the Quirino Grandstand, Manila - June 30, 2010 President Benigno Aquino III's First State of the Nation Address | July 26, 2010 President Aquino's speech before the United Nations General Assembly | September 24, 2010
ანაქსიმენე

ანაქსიმენე (ძვ. ბერძნ. Ἀναξιμένης) მილეტელი (* ძვ. წ. 585 ― გ. ძვ. წ. 525) — ბერძენი ფილოსოფოსი, შესაძლოა ანაქსიმანდრის პერიოდში, რომლის მოწაფე და მეგობარი უნდა ყოფილიყო. ის ამტკიცებდა, რომ ჰაერი (აირი), მისი შემადგენლობის ნაირსახეობებით და მისი უნივერსალური ყოვლისმომცველობა, მისი ასოციაცია სიცოცხლისა და ზრდის ფენომენთან, არის წყარო ყველაფრისა რაც არსებობს. ყველაფერი ჰაერია განსხვავებული სიმკვრივის ხარისხით, და ის სიმხურვალისა (რომელიც აფართოებს) და სიცივის (რომელიც კუმშავს) გავლენით ის დასაბამს აძლევს არსებობის სხვადასხვა ფორმებსა და ფაზებს. ეს პროცესი გარდამავალია და ორი მიმართულებით ვითარდება, სიმხურვალესა თუ სიცივის უპირატესობაზე დამოკიდებულებით. ამგვარად ჩამოყალიბდა დედამიწის ვრცელი დისკო, რომელიც ცირკუმამბიენტურ (circumambient) აირზე ტივტივებს. მსგავსმა კონდენსაციამ წარმოქმნა მზე და ვარსკვლავები; ხოლო ამ ციურ სხეულთა ცეცხლოვანი ბუნება მათი მოძრაობის სისწრაფის შედეგია. მისი სიტყვებია: “ისევე როგორც ჩვენი სული, თავად აირი, ამთლიანებს ჩვენს სხეულს, ასევე სუნთქვა და ჰაერი ასაზრდოებს მთელ სამყაროს.” რა გამოერჩევს სამ მილეტელ ფილოსოფოსს - თალესს, ანაქსიმანდრსა და ანაქსიმენეს - სხვათაგან, არის ის, რომ მათ თეორიული ადამიანი რეალობა გახადეს. აზროვნება მისი საწყისი ფორმიდან გამოეყო მითოლოგიურ შეხედულებებს (მითოსს) და გადავიდა თეორიულ აზროვნებაში (ლოგოსი). ამის შემდეგ მთავარი საგანი გახდა უნივერსალურისა და საერთოს განსაზღვრება. ამიერიდან ყველაფერი სამყაროში შესაძლებელია აიხსნას ადამიანთა ფიქრებითა და აზროვნებით. ამ შეხედულებამ განსაკუთრებული ზეგავლენა მოახდინა პითაგორელებზე. ფილოსოფია მილეტის სკოლა Burnet, John (1920). Early Greek Philosophy, 3rd, London: Black. ციტირების თარიღი: 2013-11-18.  დაარქივებული 2011-01-11 საიტზე Wayback Machine. ვიკისაწყობში არის გვერდი თემაზე: ანაქსიმენე Anaximenes Anaximenes Fragments
ცელესტინ V

ცელესტინ V (ლათ. Coelestinus PP. V; ერისკაცობაში პიეტრო ანჯელარი დელ მურონე; დ. 1209 — გ. 19 მაისი, 1296) — რომის პაპი 1294 წლის 7 ივლისიდან 1294 წლის 13 დეკემბრამდე. კათოლიკურმა ეკლესიამ იგი წმინდანად შერაცხა. ხსენების დღე 19 მაისი. A short video outlining the life of Pope Celestine V. Pictures of Pope Benedict XVI's visit to the tomb of Celestine V დაარქივებული 2011-07-08 საიტზე Wayback Machine. Colonnade Statue in St Peter's Square
ჰონორიუს IV

ჰონორიუს IV, ონორე IV (ლათ. Honorius PP. IV; ერისკაცობაში ჯაკომო საველი; დ. 1210 — გ. 3 აპრილი, 1287) — რომის პაპი 1285–1287 წლებში. ჯაკომო საველი დაიბადა რომში, მდიდარ და გავლენიან რომან საველი-ს ოჯახში. იყო ჰონორიუს III-ის ძმის შვილიშვილი. მას ჰყავდა მეუღლე და ორი ვაჟი. ერთი მათგანი გარდაიცვალა 1279 წელს, ხოლო მეორე იყო სენატორი რომში, ის გარდაიცვალა 1306 წელს. სწავლობდა პარიზის უნივერსიტეტში. მფარველობდა ნეაპოლის სამეფოს, ანჟუს სამეფო სახლს, ეკლესიიდან განკვეთა ჟაკ არაგონელი, სიცილიის სამეფოს მეფე. მფარველობდა მათხოვრულ ორდენებს. ქართული საბჭოთა ენციკლოპედია, ტ. 11, თბ., 1987. — გვ. 688.
Music Canada

Music Canada (ყოფილი კანადის ხმისჩამწერი კომპანიების ასოციაცია ინგლ. Canadian Recording Industry Association ან შემოკლებით CRIA) — არაკომერციული ასოციაცია, რომელიც კანადის ხმისჩამწერი ინდუსტრიის წამყვან ლეიბლების წარმოადგენს. მისი წევრები კერძო კორპორატიული კომპანიებიებია, როგორებიცაა ხმისჩამწერი ლეიბლები და დისტრიბუტორები. დაარსდა 1983 წლის 9 აპრილს, ტორონტოში. თავდაპირველად ფორმირებულმა როგორც ათ წევრიანმა კანადის ხმისმწარმოებელთა ასოციაციამ სახელი 1972 წელს შეიცვალა და დაუშვა ხმისჩამწერ ინდუსტრიაში მომუშავე სხვა კომპანიები წევრებად. 2011 წელს მან სახელი კიდევ ერთხელ შეიცვალა და დღეისათვის იწოდება, როგორც „Music Canada“. ↑ კანადის ხმისჩამწერი კომპანიების ასოციაციის შესახებ. CRIA. დაარქივებულია ორიგინალიდან — 26 აპრილი 2012. ციტირების თარიღი: 8 Dec 2009. ↑ კანადის ხმისჩამწერი კომპანიების ასოციაცია. The Canadian Encyclopedia. დაარქივებულია ორიგინალიდან — 26 აპრილი 2012. ციტირების თარიღი: 8 Dec 2009.
ხაიფის რაიონი

ხაიფის რაიონი (ებრ. מחוז חיפה‎, Mehoz Ḥeifa) — ერთ-ერთი ისრაელის 6 რაიონიდან. ადმინისტრაციული ცენტრია ქალაქი ხაიფა, მოსახლეობა – 858 000 კაცი (2005) უმრავლესობა ებრაელია, ცხოვრობენ ასევე არაბები და რუსები. რაიონის ფართობი შეადგენს 864 კმ²-ს. ↑ Localities And Population, By Population Group, District, Sub-District And Natural Region. ისრაელის სტატისტიკის ცენტრალური ბიურო (2016).